Sodba Sodišča (drugi senat) z dne 4. junija 2015 –
Komisija/Združeno kraljestvo
(Zadeva C‑161/14) 1(1)
„Neizpolnitev obveznosti države – Skupni sistem davka na dodano vrednost – Direktiva 2006/112/ES – Člen 98(2) – Točka 10 Priloge III – Znižana stopnja DDV, ki se uporablja za dobavo, gradnjo, obnovo in adaptacijo stanovanj, ki so del socialne politike – Točka 10a Priloge III – Znižana stopnja DDV, ki se uporablja za obnovo in popravilo zasebnih stanovanj, razen materialov, ki pomenijo velik del dobavljene storitve – Nacionalna zakonodaja, v kateri velja znižana stopnja DDV za storitve vgradnje in dobave ‚energijsko varčnih materialov‘“
1.                     Pravo Evropske unije – Razlaga – Večjezična besedila – Odstopanja med različnimi jezikovnimi različicami – Upoštevanje splošne sistematike in namena zadevne ureditve (Direktiva Sveta 2006/112, Priloga III, točka 10) (Glej točke od 21 do 23 in 25.)
2.                     Usklajevanje davčnih zakonodaj – Skupni sistem davka na dodano vrednost – Možnost držav članic, da uporabijo nižjo stopnjo za določene dobave blaga in opravljanje storitev – Znižana stopnja za dobavo, gradnjo, obnovo in adaptacijo stanovanj, ki so del socialne politike – Uporaba znižane stopnje za storitve vgradnje in dobave energijsko varčnih materialov – Razširitev področja uporabe znižane stopnje na vse storitve in dobave energijsko varčnih materialov, ki v smislu prava Unije nimajo prvenstveno socialne funkcije – Neizpolnitev obveznosti (Direktiva Sveta 2006/112, člena 98(2) in 110 ter Priloga III, točka 10) (Glej točke od 30 do 33 in 40.)
3.                     Usklajevanje davčnih zakonodaj – Skupni sistem davka na dodano vrednost – Možnost držav članic, da uporabijo nižjo stopnjo za določene dobave blaga in opravljanje storitev – Znižana stopnja, ki se uporablja za obnovo in popravilo zasebnih stanovanj, razen materialov, ki pomenijo velik del dobavljene storitve – Uporaba znižane stopnje za storitve vgradnje in dobave energijsko varčnih materialov – Razširitev področja uporabe znižane stopnje na dobavo in gradnjo navedenih zasebnih stanovanj – Neizpolnitev obveznosti (Direktiva Sveta 2006/112, člen 98(2) in Priloga III, točka 10(a)) (Glej točke od 35 do 40.)
Izrek
1.
Združeno kraljestvo Velika Britanija in Severna Irska s tem, da je uporabilo znižano stopnjo davka na dodano vrednost za storitve vgradnje „energijsko varčnih materialov“ in dobave teh materialov, ki jih je opravila oseba, ki te materiale vgrajuje v nastanitvene objekte:
–        ker te dobave ne morejo šteti za dobavo, gradnjo, obnovo in adaptacijo stanovanj, ki so del socialne politike, za namene točke (10) Priloge III k Direktivi Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2009/47/ES z dne 5. maja 2009;
–        ker te dobave ne morejo šteti za obnovo in popravilo zasebnih stanovanj, za namene točke (10a) Priloge III k tej direktivi, in
–        ker tudi če te dobave štejejo za obnovo in popravilo zasebnih stanovanj za namene točke (10a) Priloge III k tej direktivi, vključujejo materiale, ki pomenijo velik del dobavljene storitve,
ni izpolnilo obveznosti iz določb člena 98 Direktive 2006/112, kakor je bila spremenjena z Direktivo 2009/47 v povezavi s Prilogo III k tej direktivi.
2.
Združenemu kraljestvu Velika Britanija in Severna Irska se naloži plačilo stroškov.
1 –      UL C 212, 7.7.2014.